Vlissienge

**Vlissienge** (Nederlands: *Vlissingen*) is 'n Zeêuwse haevenstad en gemeênte, die-a op Walchren leit, te zuden van Middelburg. Bie de gemeênte oren ok nog de durpen Oôst-Soeburg, West-Soeburg (wat-a vandaeg d'n dag meêr 'n stadswiek is) en Rittem. De gemeênte eit 'n oppervlak van 345 km2, daevan 310 km2 waeter is. In 2025 ao de gemeênte onheveer 46.000 inweuners en de stad onheveer 35.000. Vlissienge leit an 't end van de spoôrwegt uut Roosendael, de Zeêuwse lijn en eit oôk nog 'n station *Vlissienge-Soeburg*.

## Stadsfuncties
Vlissienge is vanouds geên bestierlik centrum, mae meêr 'n andelsstad. Vandaeg d'n dag nog eit 't 'n aeve (Vlissienge-Oôst), en 'n bescheie scheepsindustrie. 't Eit vedders 'n schoôlegemeênschap (Scheldemond) en 'n ziekenuus. Cultureel staet 't mee Middelburg op glieke voet: 't mist 'n concertzael maer ei wel 'n groôtere bioscoop.

## Stadsbeêld
Deu de bombardementen in de Tweêden Wereldoolog en de sloôp van hebouwen eit Vlissinge vee monumente kwiet herocht, mae toch is 't de derde monumentenstad (mee biena 300 monumenten) van Zeêland. De Jacobskerke uut de vuuftiende eêuw mee bescheie toren en intersant schip (mee afwiekende boôgen) is dae 'n vobild van; vedders is vee bebouwing van nae d'n Tweêden Wereldoolog. An 't Bellamypark staen nog 'n paor ouwe uzen en d'r is een ouwe waetertoren.

## Geschiedenisse
De vroege geschiedenisse van Vlissienge is nie goed gedocumenteerd; dienkelik was 't in de Middeleêwen 'n vissersdurpje. Ok over de naem bin ze 't nie eêns. In 1315 kreeg 't stadsrechten, al zou 't nog 'n stuitje diere toet 't mee Middelburg kon concurrere. Die kans kreeg 't vanaf de zeventiende eêuw, toen-a de toegank nae Middelburg steês moeiliker wier en den aeve van Vlissienge daedeur antrekkeliker g'ore was veu schippers. Op 6 april 1572 sloôt Vlissienge z'n eige as derde stad in de Nederlanden bie d'n Opstand an.

In de negentiende eêuw kon 't z'n eige rillatief goed staende ouwe ongermeer deu de anleg vant Kanaol deu Walchren. In mei 1940 wier Vlissienge, mee Middelburg, zwaer gebombardeerd deu de Duutsers. In 1966 wiere de gemeênten Oôst- en West-Soeburg (uutgezonderd Nieuw-Abeele) en Rittem an Vlissienge toegevoegd.

Op 22 november 2007 trad burgemeêster Anneke van Dok mee aolle wet'ouwers of nae aenleiienge van de groôte verliezen die-a geleje waeren bie 't bouwen van de wiek Scheldekwartier.

## Plekken

## Politiek

### Gemeênteraed
Saemenstellieng van den gemeênteraed.

¹ Partij Souburg-Ritthem

² Lokale Partij Vlissingen

³ Perspectief op Vlissingen, toet 2018 Progressief Ondernemend Vlissingen

⁴ Rechts Protestants Christelijke Unie

### Burgemeêsters
Burhemeêsters van Vlissienge.

## Trivia
* De New Yorkse wiek *[[Flushing]]* is nae Vlissienge genoemd.
* De tremliene tussen Middelburg en Vlissienge ha een Franse naem: Tramways à vapeur Flessingue-Middelbourg et extensions. Dit kwam deurdat de exploitaosie deu een Bels bedrief wier 'edae.
* De Zeêmanserve is een bekend hof'ie in Vlissienge.

## Bekende Vlissiengers
* Danny Blind, voeballer en trainer
* Tofik Dibi, politicus en amtenaer
* Maarten Ducrot, wielrenner
* Cornelis Evertsen de Jongste, admiraol
* Johan Evertsen, admiraol
* Lilian Janse-van der Weele, politicus (raedslid)
* Arendo Joustra, journalist
* Patrick Lodiers, presentator
* Jan Mijnsbergen, politicus
* Geert van Oorschot, uutgever en schriever
* Jean-Louis Pisuisse, cabaretier
* Michiel de Ruyter, admiraol
* Els Vader, atlete
* Floor Wibaut, politicus
* Yvonne Wisse, atlete
* Betje Wolff, schriefster

## Noôten


## Lienks nae buten
* Gemeênte
* Plaatsengids
* AlleCijfers


Boulevard Vlissingen.JPG|De Sardientorenl

Jacob Adriaensz Bellevois Holländische Fregatten und Boote an der Küste von Vlissingen.jpg|Zeilschepen vò Vlissienge in de 17e eêuwe
Met zo geheten Admiraalshuizen afgebroken 1913, naar foto, Gemeente archief Vlissingen - Vlissingen - 20243714 - RCE.jpg|Admiraelsuuzen in Vlissienge, ofgebroke in 1913
Frans Naerebout Denkmal (Vlissingen).jpg|Standbeêld van Frans Naerebout op 't Bellamypark te Vlissienge